**J E G Y Z Ő K Ö N Y**

**Készült Komló Város Német Nemzetiségi Önkormányzata 2023. március 06 -i ülésén.**

**Az ülés helye: Komlói Német Klub**

 **7300 Komló, Templom tér 4.**

**N a p i r e n d i p o n t o k:**

1. 2023. évi költségvetés II. fordulós tárgyalása

**Előadó:** Rónáné Lusztig Ágnes elnök

1. Gimnáziumért Egyesület támogatási kérelme

**Előadó:** Rónáné Lusztig Ágnes elnök

1. Komló Városi Óvoda Tompa M. Úti Tagóvodája Hétszínvirág Alapítványa támogatási kérelme

**Előadó:** Rónáné Lusztig Ágnes elnök

1. Felsőszilvás a Gyermekekért Alapítvány támogatási kérelme

**Előadó:** Rónáné Lusztig Ágnes elnök

1. Felsőszilvás a Gyermekekért Alapítvány támogatási kérelme

**Előadó:** Rónáné Lusztig Ágnes elnök

**J E G Y Z Ő K Ö N Y**

**Készült Komló Város Német Nemzetiségi Önkormányzata 2023. március 06 -i ülésén.**

**Jelen vannak:** a mellékelt jelenléti ív szerint

**Rónáné Lusztig Ágnes:** Köszöntötte a testület tagjait, megállapította, hogy 5 fővel jelen van, az ülést határozatképes, azt 15.30 órakor megnyitotta. A kiküldött meghívóban szereplő napirendi pontok kerülnek megtárgyalásra. Jegyzőkönyv vezetésére felkérte Simon Andrásnét, hitelesítésre Főglein Károly tagot.

**N a p i r e n d i p o n t o k:**

1. 2023. évi költségvetés II. fordulós tárgyalása

**Előadó:** Rónáné Lusztig Ágnes elnök

1. Gimnáziumért Egyesület támogatási kérelme

**Előadó:** Rónáné Lusztig Ágnes elnök

1. Komló Városi Óvoda Tompa M. Úti Tagóvodája Hétszínvirág Alapítványa támogatási kérelme

**Előadó:** Rónáné Lusztig Ágnes elnök

1. Felsőszilvás a Gyermekekért Alapítvány támogatási kérelme

**Előadó:** Rónáné Lusztig Ágnes elnök

1. Felsőszilvás a Gyermekekért Alapítvány támogatási kérelme

**Előadó:** Rónáné Lusztig Ágnes elnök

**Ezt követően a testület 5 igen szavazattal elfogadta az elhangzottakat.**

1. **sz. n a p i r e n d**

***2023. évi költségvetés II. fordulós tárgyalása***

**Rónáné Lusztig Ágnes:** A helyi önkormányzati költségvetési rendelet/határozat előkészítése során a jogalkotásra vonatkozó felhatalmazást az Alaptörvény 32. cikk (2) bekezdése tartalmazza.

Komló Város Német Nemzetiségi Önkormányzatának költségvetési határozatát az Államháztartásról szóló 2011. évi CXCV törvény 24-26.§-a alapján kell előterjeszteni. A 24. § (3) bekezdése szerint február 15-ig kellett az elnöknek előterjeszteni a székhelytelepülés jegyzője által - a vonatkozó jogszabályok figyelembevételével - összeállított költségvetési határozat tervezetet.

A képviselő-testület a 2023. évi költségvetés tervezetét I. fordulóban a 2022. február 24.-én tartott ülésén megtárgyalta és elfogadta a 4/2023.(II.24.) NNÖ határozatot.

Időközben az önkormányzati támogatás összege is ismertté vált. Jelen előterjesztés keretében az önkormányzati támogatás 720 000 Ft-os összegének ismeretében kerülhet sor a költségvetési határozat elfogadására.

A feladatalapú támogatást megalapozó pontszámokat és a támogatás összegét 2023.-ban is év közben teszik közzé. Ennek összege határozat módosítás keretében, év közben épül be a költségvetésünkbe.

Hasonlóan az előző évhez, a határozat-tervezet mellékletei azok a számszaki táblák, amelyek közgazdasági illetve államháztartási osztályozás szerint tartalmazzák a nemzetiségi önkormányzat kiadásait és bevételeit. A táblák garantálják azt is, hogy a költségvetés hiány nélkül kerüljön elfogadásra.

A költségvetés elfogadása után a Komlói Közös Önkormányzati Hivatalban gondoskodnak a keretszámokon belül - az államháztartási rovatrend alapján - az elemi költségvetés elkészítéséről, melyet a nemzetiségi önkormányzat elnökeként jóvá kell hagynom. Ez az elemi költségvetés az alapja a március eleji kötelező kincstári adatszolgáltatásnak.

A 368/2011.(XII.31.) sz. az ÁHT végrehajtásáról szóló kormányrendelet alapján az elnök jogosult a költségvetés kiemelt előirányzatain belül rovatok között átcsoportosítani.

A kiemelt előirányzatok közötti átcsoportosítás továbbra is testületi döntést igényel.

Jelenleg a bevételek közül a 2022. évi maradvány, a Komló Város Önkormányzatának képviselő testülete által már jóváhagyott önkormányzati támogatás és a saját bevétel összege ismert. A feladatalapú támogatás elbírálásáig és kihirdetéséig csak e bevételekkel lehet számolni. Ez korlátozza a kiadási oldalon betervezhető tételeket is.

Az átmeneti gazdálkodás keretében telefon- és internet költség kifizetésére, a Nemzetiségek Háza közüzemi költségére, Deutscher Kalender, koszorú, virág, nyomtató, toner, karbantartási anyagok, a „Kitelepítettekre emlékezünk” és a „Farsang” programra élelmiszer, üdítő, édesség vásárlására, illetve a reprezentáció után fizetendő járulék utalására, plakát szerkesztésre, előadói, távfelügyeleti díj kifizetésére került sor. E tételek a 2023. évi költségvetés részét képezik. A működéshez kapcsolódó tételek összege nem haladta meg az előző évi felhasználás 2/12 részét.

A költségvetés elfogadását megelőzően van lehetőség arra, hogy visszamenőlegesen tényadatoknak megfelelően módosítsa az önkormányzat a 2022. évi költségvetési határozatot. Az erről szóló külön előterjesztést már korábban megtárgyaltuk és elfogadtuk.

A személyi juttatások között kell feltüntetni a reprezentációs költségeket abban az esetben is, ha nem kell utánuk reprezentációs adót fizetni.

Jelen előterjesztés egyben a költségvetési határozat indoklásául szolgál.

***Ezt követően a testület 5 igen szavazattal elfogadta az elhangzottakat és az alábbi határozatot hozta:***

**10/2023. (III.06.) NNÖ sz. határozata**

Komló Város Német Nemzetiségi Önkormányzata megtárgyalta és 5 igen szavazattal

a 2023. évi költségvetésről és annak végrehajtásáról szóló előterjesztést és az alábbi határozatot hozza az Alaptörvény 32. cikk (2) bekezdése alapján:

1. E határozat hatálya Komló Város Német Nemzetiségi Önkormányzata 2023. évi költségvetésére, annak végrehajtására, illetve 2024. évi költségvetésének elfogadásáig terjedő időszak átmeneti gazdálkodására terjed ki.

1. A Nemzetiségi Önkormányzat egy címet alkot.

3. A Nemzetiségi Önkormányzat bevételeit, kiadásait és azok egyenlegét, továbbá a kiadási előirányzatok előirányzat-csoportonkénti és kiemelt előirányzati bontását mérlegszerűen a maradvány figyelembevételével az 1. és 2. sz. melléklet mutatja be.

4. Adott támogatások tekintetében az Államháztartásról szóló törvény végrehajtásáról szóló 368/2011. (XII.31.) Korm. rendelet VI. fejezetében foglaltak szerint kell eljárni. Szervezetek, magánszemélyek számára támogatás csak megállapodás alapján nyújtható. A támogatás felhasználásáról minden támogatott köteles a támogatási szerződésben meghatározott ideig elszámolni.

5. Az adott támogatásokat helyben szokásos módon közzé kell tenni a döntést követő 15 napon belül.

6. A költségvetési gazdálkodás biztonságáért a képviselő-testület, a gazdálkodás szabályszerűségéért az elnök a felelős.

7. E határozat mellékletében szereplő adatok tartalmazzák a határozat elfogadását megelőzően vállalt kötelezettségeket. A felmerülésüket követő 60 napon belül elő kell terjeszteni határozat módosításra az ismertté vált és az eredeti előirányzatot módosító bevétel kiesést/többletet, kiadási előirányzatok közötti átcsoportosítást.

 A bevétel kiesés/többlet átvezetésével egyidejűleg rendelkezni kell a többlet felhasználásáról, illetve a kieséssel egyező kiadás csökkentéséről.

8. Technikai átcsoportosításként kell figyelembe venni a központi pótelőirányzatokat, támogatásokat, melyeket megjelölt céllal biztosítanak az önkormányzat számára. A központi előirányzat-növekedésekről negyedévente kell a képviselő-testületet tájékoztatni.

9. Tartozásállomány alakulásáról a negyedévenkénti rendeletmódosításokat megelőzően tájékozódik a képviselő-testület.

 Amennyiben 60 napon túli adósság áll fenn, úgy annak átütemezéséről az elnök köteles intézkedni. Amennyiben az átütemezés 30 napon belül nem realizálódik, úgy minden előirányzat felhasználása felfüggesztésre kerül annak pénzügyi teljesítéséig.

10. Bármely kiadás megrendelésének, illetve teljesítésének előfeltétele a pénzügyi fedezet tényleges rendelkezésre állása.

11. A nemzetiségi önkormányzat előirányzat felhasználási ütemtervét és - az elkészítés módszertana miatt - likviditási tervét a 3. sz. melléklet szerint hagyja jóvá.

12. A képviselő-testület felhatalmazza az elnököt, hogy a gazdálkodás folyamatosságának biztosítása érdekében 2024. január, február hónapokban a 2023. évi költségvetés működési előirányzat 2/12 részének felhasználásáról gondoskodjon. A szezonális hatások figyelembevételével engedélyezi a rezsi jellegű kiadási előirányzatok nagyobb arányú felhasználását.

 Felhatalmazza olyan kiadások elrendelésére is, amelyek nem tartoznak az előző év működtetési, támogatási körébe, de teljesítésük indokolt. Az így kifizetett összegek a 2024. évi költségvetés részét képezik.

 A képviselő-testület felkéri az elnököt, hogy az átmeneti gazdálkodás során hozott intézkedéseiről és azok pénzügyi kihatásáról a költségvetés tárgyalásakor benyújtott előterjesztés keretében számoljon be és azoknak határozattervezetbe történő beépítéséről gondoskodjon.

13. A 2023. január-február havi átmeneti gazdálkodásról szóló beszámolót a képviselő-testület tudomásul veszi.

14. Jelen határozat a kihirdetését követő napon lép hatályba.

**Határidő**: azonnal

**Felelős:** Rónáné Lusztig Ágnes elnök

1. **sz. n a p i r e n d**

***Gimnáziumért Egyesület támogatási kérelme***

**Rónáné Lusztig Ágnes:** Tájékoztatta a testület tagjait, hogy a Gimnáziumért Egyesület támogatási kérelmet nyújtott be, mely tartalmazza, hogy Komló és Neckartenzlingen települési partnersége 30 éves múltra tekint vissza. Az intézmény pedagógusai és diákjai rendszeresen és aktívan részt vettek a komlói fogadás eseményein. Az idei évben a cserekapcsolat során 2023.04.17-04.26. között fogadják a német csoportot. Az itt tartózkodásuk alatt színvonalas programot szeretnének összeállítani. Többek között Pécsre, Orfűre, stb. Javasolta a kért támogatási összeg, 150.000.-Ft odaítélését.

***Ezt követően a testület 5 igen szavazattal elfogadta az elhangzottakat és az alábbi határozatot hozta:***

**11/2023. (III.06.) NNÖ sz. határozata**

Komló Város Német Nemzetiségi Önkormányzata megismerte és 5 igen szavazattal

elfogadta a Gimnáziumért Egyesület támogatási kérelmében foglaltakat.

A 30 éves múltra tekintő Komló és Neckartenzlingen település partnerségében résztvevő diákok és pedagógusok 2023. 04.17-2023.04.26. között fogadják a németországi csoportot, melyet a német önkormányzat 150.000.-Ft-tal támogat.

A tanulócsere célja a német nyelv, egymás kultúrájának megismerése.

Felkéri az elnököt, hogy a támogatási szerződést kösse meg.

**Határidő**: 2023. március 20.

**Felelős:** Rónáné Lusztig Ágnes elnök

1. **sz. n a p i r e n d**

**Komló Városi Óvoda Tompa M. Úti Tagóvodája Hétszínvirág Alapítványa támogatási kérelme**

**Rónáné Lusztig Ágnes:** Komló Városi Óvoda Tompa M. Úti Tagóvodája Hétszínvirág Alapítványa támogatási kérelmet nyújtott be, mely tartalmazza, hogy az idei évben közös kirándulást terveznek a három nemzetiségi óvodával közösen, Kárászra a Mezei Ottó fazekasműhelyébe. Céljuk, a nemzetiségi kultúra, hagyományok megismerése, bővítése. A fazekasmester eszközeinek kipróbálása, korongozás, díszítés. A gyermekek találkozhatnak a sváb szövegkörnyezettel. Megkóstolhatják a rózsakalácsot házilekvárral, szörppel. Javasolta a kért összeg, 66.200.-Ft odaítélését.

***Ezt követően a testület 5 igen szavazattal elfogadta az elhangzottakat és az alábbi határozatot hozta:***

**12/2023. (III.06.) NNÖ sz. határozata**

Komló Város Német Nemzetiségi Önkormányzata megismerte és 5 igen szavazattal

elfogadta a Komló Városi Óvoda Tompa Mihály Úti Tagóvodája Hétszínvirág Alapítvány támogatási kérelmében foglaltakat.

Közös kirándulást terveznek a Komló Városi Óvoda három tagintézményével, a német kultúra, hagyományok megismerése céljából, a Mezei Ottó fazekasműhelyébe, Kárászra.

A program utazási költségeit a német önkormányzat 66.200.-Ft-tal támogatja.

Felkéri az elnököt, hogy a támogatási szerződést kösse meg.

**Határidő**: 2023. március 20.

**Felelős:** Rónáné Lusztig Ágnes elnök

1. **sz. n a p i r e n d**

**Felsőszilvás a Gyermekekért Alapítvány támogatási kérelme (német nyelvű program)**

**Rónáné Lusztig Ágnes:** Felsőszilvás a Gyermekekért Alapítvány támogatási kérelmet nyújtott be, mely tartalmazza hogy 2023. 04.25-én a Kenderföldi, Magyarszéki és a Szászvári Általános Iskolák részvételével német nyelvű játékos délutánt tartanak aza iskolában. A programban a tavasszal kapcsolatos feladatok megoldására kerül sor 5 állomáshelyen. A rendezvény költsége 36.000.-Ft, önrész 7.200.-Ft.

**Jégl Zoltán**: Javasolta a különbözet, 28.800.-Ft odaítélését.

***Ezt követően a testület 5 igen szavazattal elfogadta az elhangzottakat és az alábbi határozatot hozta:***

**13/2023. (III.06.) NNÖ sz. határozata**

Komló Város Német Nemzetiségi Önkormányzata megismerte és 5 igen szavazattal

elfogadta a Felsőszilvás a Gyermekekért „Alapítvány támogatási kérelmében foglaltakat.

2023. 04. 25-én a Kenderföldi, a Magyarszéki és a Szászvári Általános Iskolák részvételével német nyelvű játékos délutánt tartanak, a német nyelv, kultúra elmélyítése céljából, melyet a német önkormányzat 28.800.-Ft-tal támogat.

Felkéri az elnököt, hogy a támogatási szerződést kösse meg.

**Határidő**: 2023. március 20.

**Felelős:** Rónáné Lusztig Ágnes elnök

1. **sz. n a p i r e n d**

**Felsőszilvás a Gyermekekért Alapítvány támogatási kérelme (tanulmányi kirándulás)**

**Rónáné Lusztig Ágnes:** A Felsőszilvás a Gyermekekért Alapítvány támogatási kérelmet nyújtott be, mely tartalmazza, hogy 2023. 03.14-én a fekedi német nemzetiségi tanösvényt látogatják meg a nemzetiségi felsős tanulókkal. Így a gyerekek közvetlenül ismerkednek meg a település múltjával, a fekedi svábok életével, szokásaival, ünnepeikkel. Javasolta 16.000.-Ft-tal támogatni a programot

***Ezt követően a testület 5 igen szavazattal elfogadta az elhangzottakat és az alábbi határozatot hozta:***

**14/2023. (III.06.) NNÖ sz. határozata**

Komló Város Német Nemzetiségi Önkormányzata megismerte és 5 igen szavazattal

elfogadta a Felsőszilvás a Gyermekekért „Alapítvány támogatási kérelmében foglaltakat.

2023. 03. 14-én a fekedi német nemzetiségi tanösvényt látogatják meg a felsőtagozatos német nemzetiségi nyelvet tanulók, a sváb népszokások, népi hagyományok megismertetése céljából, mely programot a német önkormányzat 16.000.-Ft-tal támogat.

Felkéri az elnököt, hogy a támogatási szerződést kösse meg.

**Határidő**: 2023. március 20.

**Felelős:** Rónáné Lusztig Ágnes elnök

Ezt követően megköszönte a testület munkáját, az ülést 17.00 órakor bezárta.

Rónáné Lusztig Ágnes Föglein Károly

elnök tag